बैठक में गुरबाणी प्रसारण पर कोई फैसला नहीं; लंगर के जूठ घोटाले में 51 कर्मचारी सस्पेंड
SGPC Committee Members Meeting; Gurbani Broadcast Langar Stale Food Scam | PTC Channel शिरोमणि गुरुद्वारा प्रबंधक कमेटी (SGPC) की अंतरिम कमेटी की बैठक जल्द शुरू होने जा रही है। बीते दिनों शुरू हुए दो बड़े विवाद गुरबानी प्रसारण पर अपना चैनल और लंगर की जूठ मामले में 51 कर्मचारियों पर फैसले लिए जा सकते हैं।
शिरोमणि गुरुद्वारा प्रबंधक कमेटी (SGPC) की अंतरिम कमेटी की बैठक में यूनिफॉर्म सिविल कोड़ (UCC) का विरोध किया गया। वहीं, बीते दिनों शुरू हुए विवाद गुरबाणी प्रसारण पर अपना चैनल को लेकर फिलहाल कोई निर्णय नहीं लिया गया। साथ ही लंगर की जूठ घोटाले के मामले में 51 कर्मचारियों को सस्पेंड कर दिया गया है।
SGPC प्रधान धामी ने कहा कि UCC की देश में किसी भी तरह की जरूरत नहीं है। केंद्र सरकार ने इसके लिए सुझाव मांगे हैं। अभी इस पर विचार चल रहा है, लेकिन कम गिनती समूहों में पहले से ही इसे लेकर असहजता देखी जा सकती है। हमारा संविधान एकता में अनेकता के सिद्धांत को दर्शाता है।
हम महसूस करते हैं कि सिखों के रीति रिवाज, पहनावा, खान-पान अन्य से अलग हैं। 21वें लॉ कमिशन ने इसे पूरी तरह से खारिज कर दिया गया था। फिर 22वां लॉ कमिशन बनाया गया, लेकिन SGPC इसे पूरी तरह से खारिज करती है।
वहीं, बीते दिनों ही पंजाब सरकार की तरफ से विधानसभा में गुरबाणी प्रसारण को लेकर SGPC गुरुद्वारा एक्ट 1925 में बदलाव का प्रस्ताव पास किया गया था। जिसके बारे में बैठक में अभी विचार नहीं किया गया। फिलहाल, SGPC ने अलग TV चैनल तो नहीं, लेकिन अलग यू-ट्यूब चैनल चलाने पर विचार किया गया है। जिस पर अभी विचार चल रहा है।
1 करोड़ घोटाले की गाज 51 कर्मचारियों पर
गोल्डन टेंपल में अप्रैल 2019 से दिसंबर 2022 तक सूखी रोटियों की बिक्री, जूठ के ठेके और चढ़ावे और चावलों आदि में यह घोटाला सामने आया था। जांच शुरू हुई तो यह पहले ये घोटाला 25 लाख और फिर 62 लाख तक पहुंच गया। अब ताजा रिपोर्ट के अनुसार यह घोटाला 1 करोड़ तक पहुंच गया है।
SGPC की फ्लाइंग जांच कमेटी ने जांच के दौरान 51 कर्मचारियों पर कार्रवाई की रिपोर्ट बनाई है। बैठक में निर्णय लेने के बाद जांच में आरोपी पाए गए 51 कर्मचारी को सस्पेंड कर दिया गया है। SGPC ने कहा है कि अभी जांच चल रही है। जिनकी भी गलतियां सामने आई, उन्हें सेवा से डिसमिस कर दिया जाएगा।